Усё гэта болей нагадвае расійскі губернскі горад пасля еўрарамонту, чым колішні Менск Літоўскі – камерны, правінцыйны, еўрапейскі. Такім чынам мяняецца не толькі “дух” горада, але і сама наша гісторыя набывае зусім іншы выгляд. Высокае места ў сваім цяперашнім выглядзе неўзабаве стане часткай нашай мадыфікаванай ідэнтычнасці. Тое самае адбываецца ў Віцебску, Гародні, іншых гарадох Беларусі. Такое адбывалася і раней, але раней нішчылі як бы чужыя, а цяпер з найлепшымі памкненнямі ўпарадкоўваюць як бы свае…